**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind însuşirea unei documentații cadastrale** **pentru imobilul**

**situat în Municipiul Cluj-Napoca, Calea Dorobanților nr. 106**

Consiliul Judeţean Cluj întrunit în şedinţă ordinară;

Având în vedere Referatul de aprobare nr. 10477/2020 la Proiectul de hotărâre înregistrat cu nr. 80 din 19.03.2020 privind însuşirea unei documentații cadastrale pentru imobilul situat în Municipiul Cluj-Napoca, Calea Dorobanților nr. 106, propus de Preşedintele Consiliului Judeţean Cluj, domnul Alin Tișe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 10477/2020 şi de Avizul cu nr. 10477 din 24.03.2020 adoptat de Comisia de specialitate nr. 4;

Luând în considerare dispozițiile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Hotărârii Guvernului nr. 992/2010 privind transferul fără plată al unui obiectiv de investiţii din patrimoniul Ministerului Finanţelor Publice - Agenţia Naţională de Administrare Fiscală - Autoritatea Naţională a Vămilor în proprietatea privată a Judeţului Cluj;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016;

În conformitate cu prevederile:

* art. 108, ale art. 173 alin. (1) lit. c) și f) și alin. (5) lit. p), ale art. 286 alin. (1)-(3) ale art. 287 și ale art. 297-298 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 858 - 870, ale art. 879 și ale art. 880 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23, ale art. 132 alin. (1), ale art. 134 și ale art. 135 alin. (1) lit. b) și alin. (2) din Regulamentul de avizare, recepţie şi nscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

Fiind îndeplinite prevederile cuprinse la art. 182 alin. (4) coroborate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**hotărăşte:**

**Art. 1. (1)** Se însuşește documentaţia pentru imobilul situat în Municipiul Cluj-Napoca Calea Dorobanților nr. 106, Județului Cluj, documentaţie cuprinsă în **anexa nr. 1** care face parte integrantă din prezenta hotărâre.

**(2)** Se emite acordul Judeţului Cluj pentru pentru înscrierea în cartea funciară a documentaţiei cadastrale prevăzute la alineatul (1).

**Art. 3.** Se abrogă art. 1 și 2 din Hotărârea Consiliului Județean Cluj nr. 123/2018 privind însuşirea unei documentaţii cadastrale pentru imobilul situat în Municipiul Cluj-Napoca, Calea Dorobanţilor nr. 106.

**Art. 4. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentației cadastrale elaborate pentru imobilele care fac obiectul prezentei hotărâri.

**(2)** Se împuterniceşte societatea TOPO H.A.N.S IMPEX S.R.L pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Administrare a Domeniului Public și Privat al Județului Cluj.

**Art. 6.** Prezenta hotărâre se comunică prin intermediul secretarului general al judeţului, în termenul prevăzut de lege, Direcției de Administrare a Domeniului Public și Privat al Județului Cluj; Aeroportului Internațional Avram Iancu Cluj R.A., precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE**  **SECRETAR GENERAL AL JUDEŢULUI**

**Alin Tişe Simona Gaci**

**Nr. 84 din 31 martie 2020**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, și-au înregistrat prezența un număr de 36 consilieri județeni din totalul celor 36 de consilieri judeţeni în funcţie.*